જુનાગઢ (પ્રાગટ્યદિન પવિત્રબારસ સં.2028) પૂજ્ય મહારાજશ્રીને રૂબરૂ મળવાનું સૌભાગ્ય સાંપડ્યું નથી કેમ કે તેઓ ખૂબજ એકાંતપ્રિય હોવાથી બહાર બહુ જલ્દીથી કોઈને મળતા નથી. પણ મારા કલેક્શનમાં પ્રાપ્ત થયેલા તેમના લેખોની શૈલીથી હું અત્યંત પ્રભાવિત થયો છું. દરેક લેખ વિષયોમાં તેમનું લખાણ શ્રી સર્વોત્તમજીના એક નામ “સ્વવંશેસ્થાપિતાશેષસ્વમાહાત્મય” ના અનુસંધાનમાં શ્રી વલ્લભાધીશની છટાની ઝલકના દર્શન કરાવે છે. પ્રભુકૃપાથી મારા ભાગ્યમાં હશે તો રૂબરૂ દર્શનનો લાભ લઈ તેમના ફોટોગ્રાફ મેળવી વૈષ્ણવસૃષ્ટિને તે સ્વરૂપના દર્શન વેબસાઈટ પર કરાવીશ – તેમના કૃપા-વચનામૃત રૂપી લેખો નિહાળવા વૈષ્ણવસૃષ્ટિને અનુરોધ કરૂં છું. એ જ દાસાનુદાસ નંદકુમારભાઈના ભગવદ્સ્મરણ